Anexa la Proiectul de Hotărâre nr.\_\_\_\_\_ /\_\_\_\_\_\_\_

 VIZAT

 SECRETAR GENERAL

 SANDA MUNTEAN

**REGULAMENT ACTUALIZAT**

**privind procedura pentru înregistrarea, evidenţa şi radierea vehiculelor pentru care există obligativitatea înregistrării, de pe**

**raza administrativ-teritorială a municipiului Mediaș și sat aparținător Ighișu Nou**

**CAPITOLUL I.**

**PRINCIPII GENERALE**

**Art.1.** Prevederile prezentului regulament stabilesc procedura de înregistrare, evidenţa şi proce-

dura radierii vehiculelor pentru care există obligativitatea înregistrării, şi anume cele prevăzute în Anexa nr.1, ai căror proprietari au domiciliul, reşedinţa ori sediul în municipiul Mediaș și sat aparținător Ighișu Nou .

 **Art.2.** În sensul prezentului Regulament, expresiile şi termenii de mai jos au următorul înţeles:

 1. **deținător mandatat**- persoana fizică sau juridică care folosește un vehicul în baza unui contract de leasing;

 2. **înregistrare**-operaţiunea administrativă prin care se atestă că un vehicul poate circula pe drumurile publice. Dovada atestării înregistrării este certificatul de înregistrare şi numărul de înregistrare atribuit.

 3 **moped**-autovehicul care face parte din categoria mopedelor potrivit Regulamentului (UE) nr. 168/2013 al Parlamentului European și al Consiliului din 15 ianuarie 2013. Este asimilat mopedului cvadriciclul usor, astfel cum este prevăzut în Regulamentul (UE) nr. 168/2013 al Parlamentului European și al Consiliului din 15 ianuarie 2013.

 4. **remorcă**-vehiculul fără motor destinat a fi tractat de un **tractor agricol sau forestier**;

 5. **semiremorcă**-remorca a cărei masă totală maximă autorizată este preluată în parte de către un **tractor agricol sau forestier**;

 6. **tractor agricol sau forestier**-orice vehicul cu motor, care circulă pe roţi sau pe şenile, având cel puţin două axe, a cărui principală funcţie constă în puterea sa de tracţiune, conceput în special pentru a trage, a împinge, a transporta ori a acţiona anumite echipamente, utilaje sau remorci utilizate în exploatarea agricolă ori forestierăşi a cărui utilizare pentru transportul pe drum al persoanelor sau al mărfurilor ori pentru tractarea, pe drum, a vehiculelor utilizate pentru transportul persoanelor sau al mărfurilor nu este decât o funcţie secundară. **Sunt asimilate tractorului agricol sau forestier vehiculele destinate efectuării de servicii ori lucrări, denumite maşini autopropulsate**;

 7. **vehicul**-sistemul mecanic care se deplasează pe drum, cu sau fără mijloace de autopropulsare,

utilizat în mod curent pentru transportul de persoane şi/sau bunuri ori pentru efectuarea de servicii sau lucrări;

8. **vehicul lent** - vehicul cu viteza maximă constructivă de până la 25 km/h inclusiv, cu excepția vehiculelor cu două sau trei roți, a cvadriciclurilor, a tractoarelor agricole sau forestiere, a remorcilor destinate a fi tractate de tractoarele agricole sau forestiere, precum și a mașinilor autopropulsate

 **Art.3. (1)** Pentru a fi înregistrate sau admise în circulaţie mopedele, troleibuzele, tractoarele agricole sau forestiere, remorcile destinate a fi tractate de acestea şi tramvaiele trebuie să fie omologate în condiţiile legii.

 **(2)** Vehiculele prevăzute în Anexa 1 la Regulament lit. a)-e) pot fi înregistrate la nivelul primarilor municipiului Mediaș numai dacă Regia Autonomă „Registrul Auto Român“ a emis cartea de identitate a vehiculului pentru acestea.

 **(3)** Vehiculele prevăzute în Anexa 1 la Regulament, lit. f) pot fi înregistrate la nivelul primarilor municipiului Mediaș numai dacă Regia Autonomă „Registrul Auto Român“ a emis atestatul tehnic pentru acestea.

 **(4)** Pentru a fi înregistrate şi a circula pe drumurile publice, vehiculele supuse înregistrării, cu excepţia maşinilor autopropulsate cu o viteză maximă contructivă care nu depăşeşte 25 km/h, a autovehiculelor cu şenile, a tramvaielor şi a vehiculelor cu tracţiune animală, se supun inspecţiei tehnice periodice, conform legislaţiei în vigoare.

 **(5)** Inspecția tehnică periodică se efectuează în stații autorizate, conform legislației în vigoare.

 **Art.4.** Proprietarii de vehicule supuse înregistrării sau deținătorii mandatați ai acestora cu domiciliul, reşedinţa în cazul persoanelor fizice cu domiciliul în străinătate, sediul sau punctul de lucru în municipiul Mediaș și sat aparținător Ighișu Nou, sunt obligaţi să solicite înregistrarea acestora înainte de a le pune în circulaţie şi radierea lor din evidenţă, potrivit prezentului Regulament.

 **Art.5.** Proprietarii de vehicule înregistrate sau deținătorii mandatați ai acestora au obligaţia să monteze pe acestea, după caz, una sau două plăcuţe cu numărul de înregistrare.

**CAPITOLUL II.**

**VEHICULE**

**Secţiunea 1**

**Înregistrarea mopedelor, tramvaielor, troleibuzelor, tractoarelor agricole sau forestiere, a remorcilor destinate a fi tractate de acestea și a mașinilor autopropulsate**

 **Art.6.** Autoritatea competentă pentru înregistrarea, evidența şi radierea vehiculelor de pe raza municipiul Mediaș și sat aparținător Ighișu Nou, pentru care există obligativitatea înregistrării, este Municipiul Mediaș prin Direcția Tehnică.

 **Art.7.** Persoana fizică sau juridică care deține vehicule supuse înregistrării, sau înregistrate în alte localități și își stabilește domiciliul, reședința în cazul persoanelor fizice cu domiciliul în străinătate, sediul ori punctul de lucru în municipiul Mediaș și sat aparținător Ighișu Nou, este obligată să solicite înregistrarea în termen de 30 de zile de la data stabilirii domiciliului, reședinței în cazul persoanelor fizice cu domiciliul în străinătate, sediului ori punctului de lucru în municipiul Mediaș și sat aparținător Ighișu Nou.

 **Art.8.(1)** Înregistrarea vehiculelor pentru care există obligativitatea înregistrării se face pe baza depunerii următoarelor documente:

a) cererea solicitantului, conform modelului prezentat în Anexa nr.2 din prezentul Regulament;

b) actul de identitate al solicitantului, în termenul de valabilitate a acestuia, în original, sau, în cazul persoanelor juridice, documentele care atestă dobândirea personalității juridice, denumirea, sediul și reprezentantul legal, precum și actul de identitate al acestuia, în original, sau, după caz, al persoanei împuternicite; în cazul reprezentării solicitantului prin avocat identificarea se va realiza numai prin cardul de avocat vizat pentru anul respectiv, iar în absența cardului de avocat identificarea se va realiza prin adeverința eliberată de către baroul din care face parte însoțită de cartea de identitate;

c)documentul care atestă dreptul de proprietate al solicitantului asupra vehiculului, (factură, contract de vânzare, declarație pe proprie răspundere privind modul de dobândire, cu autentificare notarială) în original și în copie, și, în cazul vehiculelor care fac obiectul unui contract de leasing, un extras din contractul de leasing care să conțină cel puțin părțile, obiectul, durata contractului, datele de identificare a vehiculului și semnăturile părților, însoțit de dovada declarării fiscale la organul fiscal local de la domiciliul, reședința sau sediul deținătorului mandatat**.** Documentul care atestă dreptul de proprietate al solicitantului asupra vehiculului trebuie să fie înregistrat în evidențele organului fiscal local de la domiciliul, sediul sau reședința dobânditorului;

d) cartea de identitate a vehiculului sau atestatul tehnic eliberat de Regia Autonomă „Registrul Auto Român“, în original, după caz;

g) dovada efectuării inspecției tehnice periodice în termenul de valabilitate a acesteia, cu excepția mașinilor autopropulsate cu o viteză maximă constructivă care nu depășește 25 km/h, a autovehiculelor cu șenile, a tramvaielor și a vehiculelor cu tracțiune animală;

h) dovada asigurării obligatorii de răspundere civilă pentru prejudicii produse terților prin accidente de vehicule și de tramvaie, cu excepția vehiculelor cu tracțiune animală;

j) dovada plăţii contravalorii certificatului de înregistrare (chitanţă, ordin de plată);

k) dovada plăţii contravalorii plăcuţei sau plăcuţelor cu numărul de înregistrare;

l) dovada faptului că vehiculul este radiat din circulaţie, în cazul în care acesta a mai fost înregistrat;

i)procură specială în formă autentică, împuternicire avocațială sau împuternicire scrisă a reprezentantului legal al persoanei juridice, după caz.

 **(2)** Documentele originale prevăzute la alin. (1) lit. b)-d) se restituie pe loc solicitantului.

 **(3)** Prin excepție de la prevederile alin. (1) lit. c), în cazul operațiunilor de înregistrare efectuate la solicitarea deținătorilor mandatați, nu este necesară depunerea documentului care atestă dreptul de proprietate asupra vehiculului, fiind suficientă depunerea unui extras din contractul de leasing care să conțină cel puțin părțile, obiectul și durata contractului, datele de identificare ale vehiculului și semnăturile părților, însoțit de copia documentului care atestă dreptul de proprietate al societății de leasing asupra vehiculului, de dovada înscrierii vehiculului în evidențele organului fiscal competent și de acordul scris al proprietarului vehiculului.

 **Art.9.(1)** Pentru fiecare vehicul înregistrat se eliberează un certificat de înregistrare, conform prevederilor Ordinului MAI nr.1454/2006 privind forma, dimensiunile şi conţinutul certificatului de înmatriculare şi ale celui de înregistrare, cu modificările și completările ulterioare. Certificatul de înregistrare și plăcuțele cu număr de înregistrare se înmânează personal, pe bază de semnătură, proprietarului vehiculului sau mandatarului acestuia.

 **(2)** Modelul și conținutul certificatului de înregistrare este prevăzut în Anexa nr.4 la prezentul Regulament.

 **Art.10.** La înregistrare, vehiculului i se atribuie plăcuțe cu un singur număr de înregistrare, care sunt conforme prevederilor art. 22 lit. a) și art. 25 alin. (1) din Regulamentul de aplicare a Ordonanței de urgență a Guvernului nr. 195/2002 privind circulația pe drumurile publice, aprobat prin Hotărârea Guvernului nr. 1.391/2006, cu modificările și completările ulterioare, și ale anexei nr. 6 la Ordinul nr. 181/ 2024.

 **Art.11.(1)** Plăcuţele cu numărul de înregistrare, trebuie să aibă fondul reflectorizant de culoare galbenă, iar literele şi cifrele, în relief, de culoare neagră.

 **(2)** Numărul de înregistrare a vehiculelor se compune, în ordine, din:

1. județ - indicativul județului, scris cu litere cu caractere latine majuscule;

2. indicativul localității, format din cifre arabe, potrivit Anexei nr. 7 la Ordinul 181/2024

3. numărul de ordine în registrul de evidență, format din cifre arabe

 **(3)** Modelul și caracteristicile plăcuței cu număr de înregistrare sunt prezentate în Anexa nr. 7 la prezentul Regulament.

 **Art.12.** În cazul schimbării oricăror date referitoare la deținător ori la vehicul, înscrise în certificatul de înregistrare, titularul acestuia este obligat să solicite autorităţii emitente eliberarea unui nou certificat de înregistrare, în termen de cel mult 30 de zile de la data la care a survenit această modificare.

 **Art.13.(1)** Se interzice circulaţia pe drumurile publice a vehiculelor neînregistrate ori care nu poartă plăcuţă sau plăcuţe cu numărul de înregistrare, precum şi circulaţia acestora pe alte trasee decât cele stabilite de administraţia locală, inclusiv a vehiculelor cu tracţiune animală.

**Secţiunea 2**

**Înregistrarea vehiculelor cu tracţiune animală**

 **Art.14.(1)** Înregistrarea vehiculului cu tracţiune animală şi eliberarea certificatului de înregistrare se face pe baza următoarelor documente:

a) cererea solicitantului, conform modelului prezentat în Anexa nr.2 din prezentul Regulament;

b) actul de identitate al solicitantului, în termenul de valabilitate a acestuia, în original, sau, în cazul persoanelor juridice, documentele care atestă dobândirea personalității juridice, denumirea, sediul și reprezentantul legal, precum și actul de identitate al acestuia, în original, sau, după caz, al persoanei împuternicite; în cazul reprezentării solicitantului prin avocat identificarea se va realiza numai prin cardul de avocat vizat pentru anul respectiv, iar în absența cardului de avocat identificarea se va realiza prin adeverința eliberată de către baroul din care face parte însoțită de cartea de identitate;

c) dovada plății contravalorii certificatului de înregistrare;

d) dovada plăţii contravalorii plăcuţei cu numărul de înregistrare;

e)documentul care atestă dreptul de proprietate al solicitantului asupra vehiculului, în original și în copie, sau o declarație pe propria răspundere din care să reiasă că solicitantul este proprietarul vehiculului pentru care se solicită înregistrarea;

f) procură specială în formă autentică, împuternicire avocațială sau împuternicire scrisă a reprezentantului legal al persoanei juridice, după caz.

 g) dovada înregistrării vehiculului cu tracțiune animală în Registrul Agricol (adeverință eliberată de Biroul Agricol din cadrul Primăriei Mediaș)

 (2) Documentele originale prevăzute la alin. (1) lit. b) și e) se restituie pe loc solicitantului.

**CAPITOLUL III.**

**ELIBERAREA UNUI NOU CERTIFICAT DE ÎNREGISTRARE, RESPECTIV A UNUI NOU SET DE PLĂCUŢE CU NUMĂR DE ÎNREGISTRARE**

 **Art.15.(1)** În cazul modificării datelor înscrise în certificatul de înregistrare, proprietarul vehiculului sau deținătorul mandatat al acestuia este obligat să solicite eliberarea unui nou certificat de înregistrare în termen de 30 de zile de la data la care a survenit modificarea. Eliberarea unui nou certificat de înregistrare ca urmare a modificării unor date înscrise în acesta se efectuează în baza depunerii următoarelor documente:

a) cererea solicitantului, conform modelului prezentat în Anexa nr.2 din prezentul Regulament;

b) cartea de identitate a vehiculului cu modificările tehnice operate de Regia Autonomă „Registrul Auto Român“ sau, după caz, atestatul tehnic eliberat de Regia Autonomă „Registrul Auto Român“, în original;

c) vechiul certificat de înregistrare;

d) dovada asigurării obligatorii de răspundere civilă pentru prejudicii produse terților prin accidente de vehicule și de tramvaie, cu excepția vehiculelor cu tracțiune animală;

e) dovada plății contravalorii certificatului de înregistrare și a plăcuțelor cu numărul de înregistrare, după caz;

f*)*actul de identitate al solicitantului, în termenul de valabilitate a acestuia, în original, sau, în cazul persoanelor juridice, copii ale documentelor care atestă dobândirea personalității juridice, denumirea, sediul și reprezentantul legal, precum și actul de identitate al acestuia, în original, sau, după caz, al persoanei împuternicite; în cazul reprezentării solicitantului prin avocat identificarea se va realiza numai prin cardul de avocat vizat pentru anul respectiv, iar în absența cardului de avocat identificarea se va realiza prin adeverința eliberată de către baroul din care face parte însoțită de cartea de identitate;

g) certificatul de atestare fiscală emis de către organul fiscal competent al autorității administrației publice locale, care conține noile date tehnice sau de identificare a solicitantului, numai în cazul modificărilor care vizează datele tehnice în baza cărora se calculează impozitul pe mijloace de transport ori care se referă la schimbarea domiciliului sau, după caz, a reședinței ori a sediului;
 h) procură specială în formă autentică, împuternicire avocațială sau împuternicire scrisă a reprezentantului legal al persoanei juridice, după caz.

 **(2)** Documentele originale prevăzute la alin. (1) lit. b) și f) se restituie pe loc solicitantului.

 **(3)** În cazul în care solicitarea de eliberare a unui nou certificat de înregistrare, pentru un vehicul care face obiectul unui contract de leasing, este formulată de către deținătorul mandatat, pe lângă documentele prevăzute la alin. (1) se va depune și acordul scris al proprietarului cu privire la efectuarea operațiunii.

  **Art.16. (1)** În cazul pierderii, furtului ori deteriorării certificatului de înregistrare sau a plăcuțelor cu numărul de înregistrare, proprietarul vehiculului sau deținătorul mandatat al acestuia este obligat să solicite eliberarea unui duplicat al acestui document, respectiv a unor noi plăcuțe cu numărul de înregistrare în termen de 30 de zile de la data declarării pierderii sau furtului, ori de la data constatării deteriorării.

 **(2)** În cazurile prevăzute la alin. (1) eliberarea unui duplicat al certificatului de înregistrare sau a unor noi plăcuțe cu numărul de înregistrare se efectuează în baza depunerii următoarelor documente:

a) cererea solicitantului, conform modelului prezentat în Anexa nr.2 din prezentul Regulament;

b) cartea de identitate a vehiculului sau atestatul tehnic, eliberat de Regia Autonomă „Registrul Auto Român”, în original, după caz;

c) certificatul de înregistrare deteriorat ori plăcuțele deteriorate, sau documentul care atestă pierderea sau furtul acestora, după caz;

d) dovada plăţii contravalorii certificatului de înregistrare și a plăcuței/ plăcuțelor cu numărul de înregistrare, după caz;

e) actul de identitate al solicitantului, în termenul de valabilitate a acestuia, în original, sau, în cazul persoanelor juridice, copii ale documentelor care atestă dobândirea personalității juridice, denumirea, sediul și reprezentantul legal, precum și actul de identitate al acestuia, în original, sau, după caz, al persoanei împuternicite; în cazul reprezentării solicitantului prin avocat identificarea se va realiza numai prin cardul de avocat vizat pentru anul respectiv, iar în absența cardului de avocat identificarea se va realiza prin adeverința eliberată de către baroul din care face parte însoțită de cartea de identitate;
 f) procură specială în formă autentică, împuternicire avocațială sau împuternicire scrisă a reprezentantului legal al persoanei juridice, după caz.

g) declaraţie pe propria răspundere cu autentificare notarială; se depune în cazul în care solicitantul nu deține un document care să ateste pierderea sau furtul certificatului de înregistrare sau a plăcuțelor.

 **(3)** Documentele originale prevăzute la alin. (2) lit. b) și e) se restituie pe loc solicitantului.

**(4)** În cazul în care solicitarea de eliberare a unui duplicat al certificatului de înregistrare sau a unor plăcuțe cu număr de înregistrare, pentru un vehicul care face obiectul unui contract de leasing, este formulată de către deținătorul mandatat, pe lângă documentele prevăzute la alin. (2) se va depune și acordul scris al proprietarului cu privire la efectuarea operațiunii.

 **Art.17. (1)**Termenul în care se soluţionează cererile pentru eliberarea unui nou certificat de întregistrare nu poate fi mai mare de 20 de zile lucrătoare.

**(2)** Prin excepție de la prevederile alin. (1), în cazul aplicării prevederilor art. 32 alin. (5) din Ordinul 181/2024, termenul de 20 de zile se suspendă de la data solicitării de către autoritatea de înregistrare a copiilor sau extraselor documentelor emise de către alte instituții publice, organe de specialitate ale administrației publice centrale și locale, precum și persoane juridice de drept privat care, potrivit legii, au obținut statut de utilitate publică sau sunt autorizate să presteze un serviciu public, în regim de putere publică, până la primirea acestora.

**CAPITOLUL IV.**

**RADIEREA DIN CIRCULAŢIE A VEHICULELOR ÎNREGISTRATE**

 **Art.18.** Radierea vehiculelor se face de către Municipiul Mediaș prin Direcția Tehnică la cererea proprietarului vehiculului înregistrat, în următoarele cazuri:

a) proprietarul doreşte retragerea din circulaţie a vehiculului şi face dovada depozitării acestuia într-un spaţiu adecvat,deținut în condiţiile legii;

b) proprietarul face dovada dezmembrării, casării sau predării vehiculului la unități specializate în vederea dezmembrării*;*

c) la trecerea vehiculului în proprietatea altei persoane, în condiţiile legii;

d) la scoaterea definitivă din România a vehiculului respectiv;

e) în cazul furtului, situație în care deținătorul vehiculului este obligat să solicite radierea acestuia în 30 zile de la data declarării furtului.

**Art.19.** Este interzisă circulaţia pe drumurile publice a vehiculelor radiate din evidenţă.

 **Art.20.** Se radiază din oficiu în termen de 30 de zile de la primirea dispoziţiei primarului municipiului Mediaș, vehiculul abandonat sau fără stăpân, declarat ca atare, în condițiile legii .

 **Art.21.** Radierea se comunică în termen de 30 de zile de către autoritatea care a efectuat-o, organului fiscal competent al autorităţii administraţiei publice locale.

 **Art.22.(1)** Radierea vehiculelor se face pe baza următoarelor documente:

a) cererea solicitantului, conform modelului prezentat în Anexa nr.3 din prezentul Regulament;

b) actul de identitate al solicitantului, în termenul de valabilitate a acestuia, în original, sau, în cazul persoanelor juridice, copii ale documentelor care atestă dobândirea personalității juridice, denumirea, sediul și reprezentantul legal, precum și actul de identitate al acestuia, în original, sau, după caz, al persoanei împuternicite; în cazul reprezentării solicitantului prin avocat identificarea se va realiza numai prin cardul de avocat vizat pentru anul respectiv, iar în absența cardului de avocat identificarea se va realiza prin adeverința eliberată de către baroul din care face parte însoțită de cartea de identitate;

c) cartea de identitate a vehiculului sau atestatul tehnic, după caz, eliberat de Regia Autonomă RAR în original;

d) certificatul de înregistrare al vehiculului, declarația de pierdere ori dovada reținerii sau declarării furtului acestuia, emisă de către autorități competente;

e) plăcuța sau plăcuţele cu numărul de înregistrare;

f) certificat de atestare fiscală emis de către organul fiscal competent al autorității administrației publice locale;

g) documentul care atestă dezmembrarea - certificat de distrugere emis în conformitate cu prevederile Legii nr. 212/2015 privind modalitatea de gestionare a vehiculelor și a vehiculelor scoase din uz, cu modificările și completările ulterioare, după caz, în original și copie;

h) documentul care atestă scoaterea din România a vehiculului după caz, în original și copie;

i) documentul care atestă furtul vehiculului, după caz;

j) actul de înstrăinare a vehiculului, după caz, în original și copie;

k)procură specială în formă autentică, împuternicire avocațială sau împuternicire scrisă a reprezentantului legal al persoanei juridice, după caz.

 l) documentul care atestă deținerea unui spațiu adecvat în vederea depozitării, în condițiile legii (extras CF / contract vânzare-cumpărare / contract închiriere / declarație pe propria răspundere privind deținerea spațiului adecvat pentru depozitare)

 **(2)** Documentele originale prevăzute la alin. (1) lit. b), c), g) h)? și j) se restituie pe loc solicitantului.

 **Art.23.** Radierea se face prin retragerea certificatului de înregistrare şi a plăcuţei sau plăcuţelor cu numărul de înregistrare, și emiterea dovezii de radiere , al cărui model este prezentat în Anexa nr.5 la prezentul Regulament.

**CAPITOLUL V.**

**EVIDENŢELE PRIVIND VEHICULELE ÎNREGISTRATE, NUMERELE DE ÎNREGISTRARE ATRIBUITE/REZERVATE PRECUM ŞI A CERTIFICATELOR DE ÎNREGISTRARE ELIBERATE DE MUNICIPIUL MEDIAȘ**

 **Art.24.(1)** Evidenţa vehiculelor înregistrate/radiate în municipiul Mediaș și sat aparținător Ighișu Nou, se ţine într-un registru special destinat în acest scop, denumit „Registru de evidenţă a vehiculelor înregistrate/radiate”, care se înregistrează în registrul de intrare-ieşire on-line.

 **(2)** Registrul de evidenţă a vehiculelor înregistrate/radiate constituie un document oficial în care se înscriu:

- datele de identificare a proprietarului și, după caz, a deținătorului mandatat ori a altei persoane, în condițiile art. 15 alin. (1^1) din OUG 195/2002 republicată:

a) pentru persoanele fizice: numele de familie, prenumele, codul numeric personal sau, dacă este cazul, echivalentul acestuia, potrivit legislației naționale aplicabile, respectiv numărul de identificare fiscală, locul și data nașterii, domiciliul/reședința, precum și, opțional, un număr de telefon și adresa de poștă electronică ale persoanei;

b) pentru persoanele juridice: denumirea, sediul, codul de identificare fiscală, numărul de înregistrare în registrul comerțului, dacă este cazul, sau codul unic de înregistrare, potrivit legii naționale aplicabile, precum și, opțional, un număr de telefon și adresa de poștă electronică ale reprezentantului acestora.

- datele de identificare a vehiculului care se stabilesc și se actualizează prin ordin al ministrului afacerilor interne, care se publică în Monitorul Oficial al României, Partea I;

- numărul de înregistrare atribuit vehiculului;

- date privind radierea din circulaţie a vehiculului;

- semnătura proprietarului/utilizatorului vehiculului.

**CAPITOLUL VI.**

**OBLIGAŢIILE DEŢINĂTORILOR DE VEHICULE**

 **Art.25.** Deținătorul de vehicul înregistrat, persoana fizică şi persoana juridică cu domiciliul, sediul sau reședința în municipiul Mediaș și sat aparținător Ighișu Nou este obligat să solicite autorității competente eliberarea unui nou certificat de înregistrare, în cazul pierderii, furtului, schimbării numelui ori deteriorării certificatului de înregistrare, în condițiile stabilite de autoritatea competentă, în termen de 30 de zile de la data declarării pierderii sau furtului, de la data schimbării numelui ori de la data constatării deteriorării, după caz;

**CAPITOLUL VII.**

**DISPOZIŢII FINALE ŞI TRANZITORII**

 **Art.26.** Aplicarea prevederilor prezentului Regulament va fi asigurată conform legii prin personalul Compartimentului Transport-Energetic din cadrul Direcției Tehnice, care:

 -vor primi şi soluţiona solicitările referitoare la înregistrarea şi radierea din circulaţie a tuturor categoriilor de vehicule supuse înregistrării;

 -vor elibera un nou certificat de înregistrare în condiţiile impuse de regulament.

 **Art.27.** Înregistrarea unui vehicul se anulează de către autoritatea care a efectuat-o în cazul în care această operaţiune s-a făcut cu încălcarea normelor legale referitoare la această operațiune.

 **Art.28.** Compartimentul Transport-Energetic din cadrul Direcției Tehnice va asigura rezolvarea cu celeritate şi cu titlu gratuit a solicitărilor din partea organelor abilitate prin lege cu privire la identitatea deţinătorilor de vehicule înregistrate şi cu privire la evidenţa lor, respectând prevederile Regulamentului (UE)nr.2016/697privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) și a Legii nr.190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogarea a Directivei 95/46/CE (Regulamentul general privind protecția datelor).

 **Art.29.** Prevederile prezentului regulament se completează cu prevederile O.U.G nr.195/2002 privind circulația pe drumurile publice, republicată, cu modificările și completările ulterioare, H.G. nr.1391/2006 pentru aprobarea Regulamentului de aplicare a Ordonanţei de urgenţă a Guvernului nr.195/2002 privind circulaţia pe drumurile publice, republicată, cu modificările și completările ulterioare și prevederile Ordinului 181/2024 privind procedura înmatriculării, înregistrării, radierii și eliberării autorizației de circulație provizorie sau pentru probe a vehiculelor.

**Anexa nr.1 la Regulament**

Vehiculele care se supun procedurii înregistrării sunt următoarele:

a) **troleibuzele**, potrivit Reglementărilor privind omologarea de tip și eliberarea cărții de identitate a vehiculelor rutiere, precum și omologarea de tip a produselor utilizate la acestea - RNTR 2, aprobate prin Ordinul ministrului transporturilor, infrastructurii și comunicațiilor nr. 2.224/2020;

b) **mopedele din categoriile L1e-B și L2e, precum și cvadriciclurile ușoare din categoria L6**, potrivit prevederilor Regulamentului (UE) nr. 168/2013 al Parlamentului European și al Consiliului din 15 ianuarie 2013 privind omologarea și supravegherea pieței pentru vehiculele cu două sau trei roți și pentru cvadricicluri;

c) **tractoarele agricole sau forestiere din categoriile T și C**, potrivit prevederilor Regulamentului (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere;

d) **remorcile și semiremorcile destinate a fi tractate de tractoarele agricole sau forestiere din categoria R**, potrivit prevederilor Regulamentului (UE) nr. 167/2013 al Parlamentului European și al Consiliului din 5 februarie 2013;

e) **utilajele tractate interschimbabile agricole sau forestiere din categoria S**, potrivit prevederilor Regulamentului (UE) nr. 167/2013 al Parlamentului European și al Consiliului din 5 februarie 2013;

f) **vehiculele destinate efectuării de servicii ori lucrări, denumite mașini autopropulsate, precum și vehiculele lente**, potrivit prevederilor Ordonanței de urgență a Guvernului nr. 195/2002, republicată, cu modificările și completările ulterioare;

g) **vehiculele care se deplasează pe șine, denumite tramvaie**, potrivit prevederilor Ordonanței de urgență a Guvernului nr. 195/2002, republicată, cu modificările și completările ulterioare;

h) **vehiculele cu tracțiune animală**, potrivit prevederilor Ordonanței de urgență a Guvernului nr. 195/2002, republicată, cu modificările și completările ulterioare.

**Anexa nr.2 la Regulament**

**CERERE PENTRU ÎNREGISTRAREA VEHICULELOR PENTRU CARE EXISTĂ OBLIGATIVITATEA ÎNREGISTRĂRII**

 ***CĂTRE,***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Subsemnatul/ subscrisa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu domiciliul/reședința/sediul în \_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr.\_\_\_\_\_\_ bl.\_\_\_\_\_ et.\_\_\_\_ ap.\_\_\_\_ posesor al C.I/B.I. seria \_\_\_\_\_\_\_\_ nr.\_\_\_\_\_\_\_\_\_\_\_\_\_\_\_\_\_\_ eliberat de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_\_\_\_\_ CNP/CUI\_\_\_\_\_\_\_\_\_\_\_\_\_\_\_\_\_\_\_\_\_\_ , tel. \_\_\_\_\_\_\_\_\_\_\_\_\_\_\_\_\_\_\_\_\_\_\_ solicit înregistrarea unui vehicul cu următoarele date de identificare:

1.Numărul de identificare al vehiculului (serie șasiu) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Categoria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Marca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Tipul/Varianta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.Cilindreea motorului(cmc) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.Numărul de locuri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.Culoarea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8.Seria cărții de identitate/atestatului tehnic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9.Anul fabricației \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexez prezentei, în copie, următoarele documente:

* actul de identitate al solicitantului persoană fizică, sau documentul care atestă dobândirea personalității juridice, denumirea, sediul și reprezentantul legal, persoanelor juridice;
* actul de identitate al reprezentantului legal sau al persoanei împuternicite sau cardul de avocat sau adeverință eliberată de baroul din care face parte însoțită de cartea de identitate;
* documentul care atestă dreptul de proprietate asupra vehiculului (factură, contract de vânzare, declarație pe proprie răspundere privind modul de dobândire, cu autentificare notarială) sau extras din contractul de leasing și acordul scris al proprietarului. Documentul care atestă dreptul de proprietate trebuie să fie înregistrat în evidențele organului fiscal local;
* cartea de identitate a vehiculului - la înregistrarea mopedelor, troleibuzelor, tractoarelor agricole sau forestiere, remorcilor agricole sau forestiere, în original;
* atestatul tehnic - la înregistrarea mașinilor autopropulsate, eliberat de RAR, în original;
* dovada efectuării inspecției tehnice periodice în termenul de valabilitate al acesteia - excepție în cazul mașinilor autopropulsate cu o viteză maximă constructivă care nu depășește 25 km/h, tramvaielor, vehiculelor cu tracțiune animală;
* dovada asigurării obligatorie RCA-excepție vehiculele cu tracțiune animală;
* dovada plăţii contravalorii certificatului de înregistrare (chitanţă, ordin de plată);
* dovada plăţii contravalorii plăcuţei sau plăcuţelor cu numărul de înregistrare;
* dovada faptului că vehiculul este radiat din circulaţie, în cazul unei înregistrări anterioare;
* procură specială în formă autentică, împuternicire avocațială sau împuternicire scrisă a reprezentantului legal al persoanei juridiceîn situația în care depunerea documentelor se face de către o altă persoană decât proprietarul;

 Data, Semnătura,

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Anexa nr.3 la Regulament**

**CERERE PENTRU RADIEREA VEHICULELOR PENTRU CARE EXISTĂ OBLIGATIVITATEA ÎNREGISTRĂRII**

 ***CĂTRE,***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cu domiciliul/reședința/sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr.\_\_\_\_\_\_\_\_ bl. \_\_\_\_ et. \_\_\_\_\_\_ ap. \_\_\_\_\_ posesor al C.I/B.I. seria \_\_\_\_\_\_\_\_nr. \_\_\_\_\_\_\_\_\_\_\_\_\_\_\_\_\_\_ eliberat de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_\_\_ CNP/CUI\_\_\_\_\_\_\_\_\_\_\_\_\_\_\_\_\_\_\_\_\_\_ tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ solicit radierea vehiculului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ serie șasiu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu numărul de înregistrare \_\_\_\_\_\_\_\_\_\_\_\_\_\_\_\_\_\_ din următorul motiv:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexez prezentei cereri următoarele documente:

* actul de identitate al solicitantului persoană fizică, sau documentul care atestă dobândirea personalității juridice, denumirea, sediul și reprezentantul legal în cazul persoanelor juridice;
* actul de identitate al reprezentantului legal sau al persoanei împuternicite sau cardul de avocat sau adeverință eliberată de baroul din care face parte însoțită de cartea de identitate;
	+ cartea de identitate a vehiculului sau atestatul tehnic, după caz;
	+ certificatul de înregistrare al vehiculului, declarația de pierdere ori dovada reținerii sau declarării furtului acestuia;
	+ plăcuța sau plăcuțele cu numărul de înregistrare;
	+ certificat de atestare fiscală emis de organul fiscal local competent;
	+ documentul care atestă dezmembrarea;
	+ documentul care atestă scoaterea din România a vehiculului;
	+ documentul care atestă furtul vehiculului;
	+ actul de înstrăinare a vehiculului;
	+ procură specială în formă autentică, împuternicire avocațială sau împuternicire scrisă a reprezentantului legal al persoanei juridice
	+ documentul care atestă deținerea unui spațiu adecvat în vederea depozitării, în condițiile legii (extras CF/ contract vânzare-cumpărare/ contract închiriere/ declarație pe propria răspundere privind deținerea spațiului adecvat de depozitare- Anexa 6)

 Data, Semnătura,

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **4.** | Titularul certificatului de înregistrare, împreună cu adresa de  domiciliu/reședință/sediu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| **5.** | Numărul de înregistrare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **6.** | Data înregistrării\_\_\_\_\_\_\_\_\_\_\_\_\_\_\_\_\_\_\_\_\_\_ |
| **7.** | Numărul de identificare al vehiculului (seria sașiului)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **8.** | Categoriavehiculului | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Marcavehiculului | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Tipul vehiculului | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **9.** | Seria și numărul certificatului:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **10.** | Masa totală maxim autorizată\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Masa proprie\_\_\_\_\_\_\_\_\_\_\_\_\_\_\_Masa pe axe | **11.** | Numărul de locuri\_\_\_\_\_\_\_\_\_\_\_\_\_\_\_\_\_\_\_\_\_\_ |
| **12.** | Cilindreea motorului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **13.** | Culoarea\_\_\_\_\_\_\_\_\_\_\_\_\_\_\_\_\_\_\_\_\_\_ |
| **14.** | Seria cărții de identitate\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **15.** | Anul fabricației\_\_\_\_\_\_\_\_\_\_\_\_\_\_\_ |
| **16.** | Observații |
| **17.** | Restricții privind traseele și intervalele orare permise/interzise circulației vehiculului:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Eliberat de **MUNICIPIUL MEDIAȘ****la data de\_\_\_\_\_\_\_\_\_\_\_\_\_\_\_\_\_\_****PRIMAR,** **\_\_\_\_\_\_\_\_\_\_\_\_\_\_\_\_\_\_\_****L.S.** |

Dimensiunea certificatului 148 x 210 mm - format A5

 **Anexa nr.4 la Regulament**

 **Modelul și conținutul certificatului de înregistrare**

 **ROMÂNIA**

 **CERTIFICAT DE ÎNREGISTRARE**

 **MUNICIPIUL MEDIAȘ**

 

**Anexa nr.5 la Regulament**

 Nr.\_\_\_\_\_\_/\_\_\_\_\_\_\_\_20\_\_\_\_\_\_

DOVADĂ DE RADIERE

Categoria vehiculului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

marca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tipul/varianta \_\_\_\_\_\_\_\_\_\_\_\_\_\_\_\_\_\_\_ număr de identificare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ seria motor \_\_\_\_\_\_\_\_\_\_\_\_\_\_\_\_\_\_\_\_\_\_\_ cilindreea \_\_\_\_\_\_\_\_\_\_ cmc, înregistrat cu numărul \_\_\_\_\_\_\_\_\_\_\_\_\_\_\_\_\_\_\_\_\_\_ deținător \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu domiciliul/sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_ bl.\_\_\_\_\_\_ sc.\_\_\_\_\_ et.\_\_\_\_\_ ap.\_\_\_\_ județ\_\_\_\_\_\_\_\_\_\_\_\_\_\_\_\_ a fost radiat din evidențele noastre.

**MOTIVUL RADIERII**

* **Înstrăinat**

**către\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_domiciliat/sediul în\_\_\_\_\_\_\_\_\_\_\_\_\_\_\_\_ str.\_\_\_\_\_\_\_\_\_\_\_\_\_\_\_\_\_\_\_nr.\_\_\_\_\_\_,bl.\_\_\_\_\_\_,sc.\_\_\_\_\_, et.\_\_\_\_,ap.\_\_\_\_,judeţ\_\_\_\_\_\_\_\_\_\_\_\_.**

* **Schimbat domiciliu/sediul în \_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_, nr.\_\_\_\_,bl.\_\_\_\_,sc.\_\_\_\_,et.\_\_\_\_,ap.\_\_\_\_\_,judeţ\_\_\_\_\_\_\_\_\_\_\_\_\_\_\_\_.**
* **Retragere definitivă din circulaţie**
* **Dezmembrat**
* **Scoatere definitivă din România**
* **Furat**
* **Vehicul declarat abandonat sau fără stăpân prin dispoziția primarului.**

 Primar Secretar general

 LS

 **Anexa nr.6 la Regulament**

**DECLARAȚIE**

**Privind deținerea în condiţiile legii a unui spaţiu adecvat pentru depozitarea vehiculului pentru care se solicită radierea din circulație**

Subsemnatul(a)/subscrisa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu domiciliul/reședința/sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_\_ bl. \_\_\_\_\_\_ et. \_\_\_\_\_\_ ap. \_\_\_\_\_ posesor al C.I/B.I. seria \_\_\_\_\_\_\_\_ nr. \_\_\_\_\_\_\_\_\_\_\_\_\_\_\_\_\_\_ eliberat de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ CNP/CUI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ declar pe propria răspundere că dețin un spațiu adecvat situat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pentru depozitarea vehiculului marca \_\_\_\_\_\_\_\_\_\_\_\_\_\_\_\_\_\_\_\_\_\_ pentru care solicit radierea din circulație și că acesta nu va fi depozitat pe domeniul public.

Data, Semnătura,

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Anexa nr. 7 la Regulament**

**Modelul și caracteristicile plăcuței de înregistrare**

|  |
| --- |
|  **SB 2****001** |

**a)** Rândul superior- indicativul județului - indicativul localității,

**b)** Rândul inferior-grup de cifre de la 001 la 9999 care indică numărul de ordine în registrul de evidență

Fondul reflectorizant de culoare galbenă, iar literele și cifrele, în relief, de culoare neagră.

Plăcuța cu numărul de înregistrare al vehiculelor se compune din :

1. județ- indicativul județului, scris cu litere cu caractere latine majuscule ;
2. indicativul localității, format din cifre arabe potrivit Anexei 7 din Ordinul nr.181/2024
3. numărul de ordine în registrul de evidență, format din cifre arabe.

INIȚIATOR

PRIMAR

GHEORGHE ROMAN